અમદાવાદ: રાજકોટ શહેરમાં ચૌધરી હાઈસ્કૂલના મેદાનમાં વાલ્મિકી વિકાસ સમિતિ દ્વારા યોજવામાં આવેલા સમૂહલગ્ન સમારોહમાં જોડાયેલા ૧૮ યુગલોને મુખ્યમંત્રીએ આશીર્વચન પાઠવ્યાં હતાં. વાલ્મિકી સમાજની ગરીબ પરિવારોના ૧૮ યુગલોને કુંવરબાઈનું મામેરૂ યોજનાથી મુખ્યમંત્રીએ લાભાન્વિત કર્યાં હતાં. જ્યારે, સમૂહલગ્ન આયોજકોને પણ આર્થિક સહાય આપવામાં આવી હતી. મુખ્યમંત્રીએ વાલ્મિકી સમાજમાંથી કૂરિવાજો દૂર કરવા આહ્વાન કર્યું હતું અને સામાજિક બદીઓ દૂર કરવા માટે આગેવાનોએ દાયિત્વ સ્વીકારવા જણાવ્યું હતું.